Lumea se afla inca sub amenintarea crizei economice, iar incalzirea globala a devenit o realitate pe care nu o putem ignora.
Din cauza celor doua fenomene, este un moment potrivit sa cautam modalitati eficiente de a economisi bani, protejand in acelasi timp si mediul inconjurator. Nu e vorba de schimbari majore, ci de lucruri mici, care vor face diferenta.
Cei de la All Women Stalk au gasit o serie de modalitati eco prin care puteti economisi bani.
Reduceti consumul de apa. Apa este elixirul vietii, dar costa bani. De aceea dusurile sa fie scurte, asigurati-va ca nu aveti scurgeri la robinete si instalati un aerator ca sa reduca presiunea. Daca reduceti consumul de apa veti plati mai putin si in acelasi timp nu o veti irosi.
Reduceti cantitatea de energie pe care o utilizati zilnic. Este costisitoare si o faceti si in detrimentul planetei. Opriti luminile si aparatele electrice atunci cand nu le folositi. Instalati becuri care economisesc energia si folositi termostat atunci cand va incalziti iarna.
Ca sa faceti economii si in acelasi timp sa protejati mediul, folositi cat mai putine produse de unica folosinta. De exemplu, nu folositi scutece scumpe pentru bebelusi, acestea putand fi inlocuite cu o carpa.
Nu cumparati apa imbuteliata, ci folositi un filtru pentru a o purifica pe cea de la robinet - este mai ieftin si va ajuta la reducerea deseurilor de plastic si sticla. Si nu aruncati deseurile electronice la intamplare, ci la centrele speciale, unde pot fi reciclate ca sa nu poluati mediul cu mercur.
Consumati mancare sanatoasa, carne doar o data pe saptamana din cauza ca este scumpa. Cresteti ierburi aromatice pe balconul dumnevoastra sau daca aveti o gradina cultivati-va legume ecologice. Nu cumparati legume si fructe de la supermarket, ci incercati sa o faceti din piete, ca sa sprijiniti productia locala.
Puteti face economii si daca aveti posibilitatea sa munciti de acasa. Apelati la Internet ca sa faceti videoconferinte, pentru cumparaturi si alte activitati, ca sa reduceti costurile pe care le presupune deplasarea dintr-un loc in altul.
Nu este nevoie sa faceti cumparaturi daca e vorba de lucruri pe care le puteti imprumuta. De exemplu, mergeti la biblioteca in loc sa cumparati carti noi.
De asemenea, puteti face economii, dar protejati si mediul inconjurator daca mergeti la munca pe jos sau cu bicicleta. Prin lucrurile mici pe care le faceti zilnic veti face diferenta, pentru ca traim vremuri grele, care necesita solutii pe masura.